
    Ügyiratszám: OB/27-12/2025.  

E L Ő T E R J E S Z T É S

a Képviselő-testület 2025. február 25-i nyilvános ülésére
Tárgy:
Stratégiai ellenőrzési terv 2025-2029. elfogadása
Előterjesztő:
Godány Mária polgármester

Előkészítette:
Pethő-Molnár Éva belső ellenőr

Tisztelt Képviselő-testület!

A Kormány az Alaptörvényben és az államháztartásról szóló 2011. évi CXCV. törvény (a továbbiakban: Áht.) 109. § (1) bekezdés 17. pontjában kapott felhatalmazás alapján megalkotta költségvetési szervek belső kontrollrendszeréről és a belső ellenőrzésről szóló 370/2011. (XII.31.) Korm. rendeletet (a továbbiakban: Bkr.).

Az Áht. 70. § (1) bekezdése értelmében a belső ellenőrzés kialakításáról, megfelelő működéséről és függetlenségének biztosításáról a költségvetési szerv vezetője köteles gondoskodni. A belső ellenőrzés tevékenységét a költségvetési szerv vezetőjének közvetlenül alárendelve végzi, jelentéseit a szerv vezetőjének küldi meg.

A Balatonfüredi Közös Önkormányzati Hivatal – a Többcélú Társuláshoz tartozó Önkormányzatok, az Önkormányzatok intézményei, valamit nemzetiségi önkormányzatai tekintetében – megállapodás alapján gondoskodik a belső ellenőrzési feladatok ellátásáról.
A Bkr. 30. §-a értelmében:

„30. § (1) A belső ellenőrzési vezető stratégiai ellenőrzési tervet készít, amely – összhangban a szervezet hosszú távú céljaival – meghatározza a belső ellenőrzésre vonatkozó stratégiai fejlesztéseket a következő négy évre, és az alábbiakat tartalmazza:

a) a hosszú távú célkitűzéseket, stratégiai célokat;

b) a belső kontrollrendszer általános értékelését;

c) a kockázati tényezőket és értékelésüket;

d) a belső ellenőrzésre vonatkozó fejlesztési és képzési tervet;

e) a szükséges erőforrások felmérését elsősorban a létszám, képzettség, tárgyi feltételek tekintetében;

f) az a)–c) pont alapján meghatározott ellenőrzési prioritásokat.

(1a) Az Áht. 3. § (3) bekezdésében meghatározott, az államháztartás önkormányzati alrendszerébe tartozó költségvetési szervnél, társulásnál, valamint a térségi fejlesztési tanácsnál öt évente, a helyi önkormányzat, nemzetiségi önkormányzat képviselő-testületének alakuló ülését követő öt hónapon belül a belső ellenőrzési vezető stratégiai ellenőrzési tervet készít az (1) bekezdés a)–f) pontjában meghatározott tartalommal, amelyet a képviselő-testület az alakuló ülést követő év február 28-áig hagy jóvá.”
A fentiek teljesítése érdekében a belső ellenőr elkészítette 2025-2029. évekre vonatkozóan a Stratégiai ellenőrzési tervet, mely az előterjesztés melléklete.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

HATÁROZATI    JAVASLAT

Óbudavár Község Önkormányzata Képviselő-testülete a Balatonfüredi Közös Önkormányzati Hivatal belső ellenőrzése által összeállított Stratégiai ellenőrzési terv 2025-2029. című dokumentumot megismerte és azt az előterjesztés melléklete szerint elfogadja. 

Határidő: azonnal

Felelős: polgármester



Szentantalfa, 2025. február 18.
	
	Godány Mária
polgármester


